30 BEKKER: 
qu’ä l’estandart auons demore tant. 
que feson nos que n’en alon fuiant?” 
A l’estandart sunt paien esperdu, 
quant ont Girart le viel aperceu, 
tote sa gent qu’apres Jui sunt venu. 
dist !un & l’autre “trop auons atendu. 
vez l’estandart iuqu’ä petit perdu.” 
Girart du Frate li hardı conneu 
a vois s’escrie “nies Claire, que fes tu? 
Beuoue et Renier et Hernaut, ou es tu? 
et mi baron qui 0 moi sunt venu. 
se ne m’auez cel estandart rendu, 
ne vos doi mes amistiez ne salu. 
131! ne ja par moi, foi que je doi Jesu, 
* ne seroiz mes en estor maintenu.” 
quant Borgueingnon ont Girart entendu, 
dedenz se fierent; n’i ont plus atendu. 
as brans d’acier i ont maint cop feru, 
qu’&a une lance en sunt ia pres uenu. 
Grant fu la noise; les prez font retentir. 
li Borgueignon s’i font tres bien oir. 
lestandart veolent as Sarrazin tolir: 
s’il le poient enuers eus retinir, 
petit porroient puis Sarrazin garir 
ne la bataille endurer ne soffvir, 
que iuqu’ä pou nes estuise fuir. 
lä veissiez fier estor maintenir, 
paien verser, trebuchier et chair. 
les genz Girart sorent tres bien ferir. 
tant ont feru que pres sunt du sesir. 
einz Sarrazin ne se pourent tenir. 
la veissiez maint hauberc desartir, 
maint Sarrazin parmi le cors ferir, 
et maint cheual sanz son seignor foir. 
Girart escrie por sa gent esbaudir. 
“ mi france baron, or pensez du souffrir. 
se ci morez, vous seroiz tuit marlır. 
auec ses sainz vos fera diex seruir, 
en Paradis coroner et florir. 
illec arez tres tot vostre desir.” 
dist Esperans et Maargons de Tir 
“nos ne porrons plus l’estandart tenir. 
vez le perdu; nos en couient fuir. 
Hiamon no sire nos met el couenir. 
tant puet li hons son seignor chier tenir 
que il i pers quant vient au departir.” 
ä ice mol ne pourent plus soffrir. 
tornent les regnes; si pensent de fuir. 
Fir sunt li criz, et li estor pesant. 
Girart s’escrie “"Borguengnon, or auant. 
li Griuodain mar iront detriant. 
cil de Cosence, qu’alez vos demorant? 
li Auernat mar alez deloiant. 
cel estandart me rendez maintenant.” 
et cil responnent “vos l’aurez, sire, esrant.” 
lors se refierent as Sarrazin auant. 
rois Maargon et li rois Esperant, 
qui l’estandart auoient en commant, 
tornent les regnes, et si s’en vont fuiant; 
l’estandart lesent en mi le pre estant. 
li Borguengnon l’ont sesi maintenant. 
li duc Girart i meinent pie estant, 
et si neueu l’ont desarme& errant. 
“sire” font il, “or auez uo talent.” 
Girart respont “grant merciz, bel anfant. 
or ne plain mie que vos ai norri tant. 
j'ai este fel: mes or vos ferai tant 
por ce seruise, se sommes reperant, 
tot mon tresor vos irai deliurant.” 
Girart fu las qu'il out conbatu tant; 
parmi le nes li vet le sanc reant. 
plourent si homme, et le vont regretant. 
et dist Girart "ja n’en alez plorant. 
ce est por deu que nos soffrommes tant. 
remontez tost, et si ferous auant. 
querons Hiamont que ge miez ne demant. 
Jesu de gloire, li roi de Bialiant, 
nos iert A toz huimes ior bon garant. 
le cuer me dit que nos veintrons le champ.” 
Grant fu la noise, l’estrif et le content. 
l’estandart out Girart tot voirement. 
grant noise i a et grant bateclement. 
Karles l’oi; si regarda sa gent. 
Ogier apele, et Naymon ensement. 
“j’oi moult grant noise en ce tornoiement. 
li viel Givart se conbat moult forment. 
se ge le pert, moult remaindrai dolent.” 
et dan Girart ne s’ataria noient: 
il en apele des suens desiqu’ä cent. 
“cel estandart prenez isnelement. 
ä Charlemaigne, enuers qui France apent, 
de moie part li fetes un present. 
